Middelaldercentret, som er beliggende i den nordlige udkant af Sundby på Lollandssiden af Guldborgsund, er et frilandsmuseum, oplevelses- og forsøgscenter med fokus på dansk middelalder omkring år 1400.
På centret er der opbygget en del af en typisk dansk købstad, hvor der bl.a. forefindes håndværkerhuse, handelsboder, en havn med tilhørende små og store skibe. Centret råder desuden over et arsenal af periodens våben, såsom blider, ballista samt krudtvåben som hagebøsser og en bombard. De demonstreres dagligt i sæsonen. Omkring 100 gange hver sæson afvikles der ridderturneringer.
Museumsinspektøren på Middelaldercentret er historiker, forfatter og foredragsholder Kåre Johannessen, mens Anders Høiris er centrets nuværende formand. ("Læs mere..")
